પોતાના પાંચ દિવસના પંજાબ પ્રવાસ દરમિયાન કેજરીવાલ ખેડૂતો અને વેપારીઓને મળશે. આમ આદમી પાર્ટીના પ્રવકતાએ જણાવ્યું છે કે કેજરીવાલ પાંચ દિવસમાં માલવા, માઝા અને દોઆબ સહિત રાજ્યના વધુને વધુ વિસ્તારોમાં જવાનો પ્રયાસ કરશે. કેજરીવાલ પોતાના પંજાબ પ્રવાસની શરૂઆત સંગરૂર અને ભટિંડાથી કરશે. કેજરીવાલના પંજાબ પ્રવાસ પૂર્વે મુખ્યપ્રધાન પ્રકાશસિંહ બાદલે જણાવ્યું હતું કે ચૂંટણીની માૈસમમાં ઘણાં બધાં માૈસમી પક્ષીઓ રાજ્યનો પ્રવાસ કરશે, પરંતુ તેનાથી ભાગ્યે જ કોઈ ફેર પડશે. તેમણે જણાવ્યું હતું કે શિરોમણિ અકાલી દળ અને ભાજપનું ગઠબંધન ૨૦૧૭માં સતત ત્રીજી વાર વિજયી થઈને સરકાર રચશે.